als_Latn dik_Latn sag_Latn
Një zonjë më shkruante dje në Facebook, dhe më kërkonte të ftoja në programin tim ‘Jamais Vu’ Artan Lamen, dhe ta bëja atë të shpjegohej qartë, dhe njëherë e mirë, lidhur me apartamentet e pahipotekuara. Kish ndjekur konferencën për shtyp të drejtorit të ALUIZNI-t, por do donte nga ky të ish më konkret në mënyrë që njerëzit që kishin hallin e saj, apo halle të ngjashme, të kuptonin më në fund se ç’do ndodhë me ta.
Ja situata e saj (po i bëj një résumé letrës së saj):
“Unë apartamentin e kam blerë me një kontratë të rregullt e të noterizuar, dhe ndërtuesi, në momentin e nënshkrimit të kësaj kontate, më ka premtuar se do t’më jepte hipotekën në dorë në harkun e tetë muajve të ardhshëm; 70% të vlerës së apartamentit e kam paguar në sajë të një kredie bankare, dhe si kolateral, deri në momentin që do të më jepej në dorë hipoteka e premtuar nga ndërtuesi, kam vendosur një pronë të njerëzve të afërm; kam shkuar në Bashki, te ALUIZNI, e ku nuk kam shkuar, por askush nuk merret me mua, pasi – kështu më thonë – ti nuk je palë në këtë muhabet; madje, ka pasur edhe që më kanë thënë që ‘ty nuk të njohim fare, pasi ke blerë një pronë të pahipotekuar; prandaj, zgjidhe këtë punë më atë që ta ka shitur apartamentin’; ndërkohë, kompania ndërtuese më thotë se e ka plotësuar të gjithë dokumentacionin në rregull, dhe po prêt hipotekimin; ndjekim lajmet mbi këtë çështje, por ato janë shkel e shko, me informacion të pjesshëm e të copëtuar, dhe unë nuk kam mundësi të marr vesh se ç’do të bëhet me këtë hall”. Dhe mesazhin e mbyllte me ca fjalë, që mua më duken se nuk kanë të sharë: “Sikur të kisha uzurpuar tokën e dikujt tjetër, dhe të kisha ndërtuar pa leje, do të isha trajtuar me më shumë merak, dhe ndoshta do ta kisha futur me kohë dokumentin e legalizimit në xhep. Faleminderit nga V.”
I premtova autores së letrës online, se do të bëj një gjë më të kollajtë e më të shpejtë se sa një program TV. Do të informoj lexuesit e ‘Ditës’ lidhur me këtë situatë. Do ta bëj këtë me bindjen se drejtori i ALUIZNI-t, Artan Lame e lexon rubrikën time ‘Zululand’, dhe me shpresën se ai, me t’u njohur me këtë situatë, do të gjejë pak kohë, do të marrë penën në dorë (si i penës që është), dhe do t’i japë një përgjigje të plotë, të hollësishme e konkrete Zonjës ‘sime’ V., dhe mijra të tjerëve që kanë të njëjtën hall.
Dita
als_Latn als_Latn als_Latn als_Latn fur_Latn